**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 28.10.2022, ora 08.00 – 29.10.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 29.10.2022, ora 07.00**

**RÂURI**

**Debitele au fost în general staționare,** exceptând cursurile inferioare ale Vișeului, Izei, Turului și Lăpușului, unde au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, cursul Mureșului, unii afluenți din bazinele superioare ale Argeşului şi Ialomiței, pe cursurile superioare ale Izei, Turului, Arieșului, Trotușului, pe cursul superior şi mijlociu al Bistriţei și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general staționare**.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 28.10.2022 – 29.10.2022 **a fost staţionar, având valoarea de 2400 m3/s**, sub media multianuală a lunii **octombrie (3850 mc/s).**

În aval de Porțile de Fier debitele au fost în scădere.

**Debitul la intrarea în ţară (secţiunea Baziaş) va fi staţionar (2400 m3/s).**

În aval de Porțile de Fier debitele vor fi în scădere.

**2.** **Situația meteorologică în intervalul 28.10.2022, ora 09.00 – 29.10.2022, ora 06.00**

**ÎN ŢARĂ**

**Vremea a fost mai caldă** decât în mod obișnuit la această dată și frumoasă, în cea mai mare parte a țării, cu temperaturi maxime cuprinse între 8 grade la Joseni și 24 de grade la Bechet, Băile Herculane și Turnu Măgurele.

Cerul a fost mai mult senin pe parcursul zilei, iar noaptea, pe alocuri, au fost înnorări trecătoare. La începutul și sfârșitul intervalului s-a format ceață, pe arii restrânse, în Banat, Crișana, Maramureș, Transilvania și Moldova, iar în extremitatea de vest norii joși au persistat și izolat s-a semnalat burniță. Vântul a suflat slab și moderat, cu ușoare intensificări pe cele mai înalte creste montane. La ora 06, valorile de temperatură se situau între 1 grad la Întorsura Buzăului și 13 grade la Sulina și Cotnari.

*Observație: de ieri dimineață de la ora 6 au fost în vigoare 15 atenționări cod galben pentru fenomene meteo periculoase imediate: 5 de către SRPV Sibiu, 4 emise de către SRPV Bacău, 4 de către SRPV Timișoara și 2 de către SRPV Cluj.*

**LA BUCUREŞTI**

**Vremea a fost frumoasă și caldă.** Cerul a fost mai mult senin, iar vântul a suflat slab. Temperatura maximă a fost de 21 de grade la Afumați, 22 de grade la Băneasa și 23 de grade

la Filaret, iar la ora 06 se înregistrau 4 grade la Băneasa, 7 grade la Afumați și 8 grade la Filaret.

**3. Prognoza meteorologică în intervalul 29.10.2022, ora 09.00 – 30.10.2022, ora 09.00**

**ÎN ŢARĂ**

**Vremea se va menține în general frumoasă,** cu valorile termice peste mediile climatologice specifice datei în toată țara. Cerul va fi variabil, dar pe arii restrânse în primele ore ale zilei și noaptea, vor fi nori joși, stratiformi sau ceață, posibil asociate cu totul izolat cu burniță, cu precădere în zonele joase din regiunile intracarpatice. Tot pe parcursul nopții vor fi înnorări temporare în nord și nord-est, unde va crește probabilitatea ca izolat să plouă slab. Vântul va sufla

slab până la moderat, cu unele intensificări în zona înaltă a Carpaților Orientali și Meridionali. Temperaturile maxime vor fi cuprinse în general între 16 și 24 de grade, iar cele minime între 2 și 12 grade.

**LA BUCUREŞTI**

**Vremea va fi frumoasă și caldă.** Cerul va fi mai mult senin, iar vântul va sufla în general slab. Temperatura maximă va fi de 22...23 de grade, iar cea minimă de 6...9 grade.

1. ***CALITATEA APELOR***
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 27.10.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

* **B-27, com. Afumaţi, jud. Ilfov,**
* **B-26, oraş Voluntari, jud. Ilfov,**
* **MS-2, Municipiul Târgu Mureş, jud. Mureş,**
* **IS-5, comuna Tomeşti, jud. Iaşi**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestieră Ploiesti** informează ca **in data de 27.10.2022, în jurul orei 14:15, s-a produs un incendiu in zona localitatii Ludesti, pe raza Ocolului Silvic Valea Mare, jud. Dambovita. Acesta a afectat o suprafata de 0,65 ha de litiera si a fost stins in aceeasi zi**, in jurul orei 16:45, de catre 3 personalul silvic, 4 pompierii militari, 2 agenti de politie, 5 cetateni, cu mijloace specifice de interventie, batatoare, maturoaie, autosuflanta, cauza incendiere la vegetatia uscata limitrofa terenului forestier, cu identitate necunoscuta.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 27.10.2022 – 28.10.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

* Acumularea Hălceni, localitatea Vlădeni, s-a impus încetarea livrării apei pentru piscicultură;
* Acumularea Plopi, localitatea Munteni, comuna Belcesti, folosință piscicultură;
* Acumularea Sârca, localitatea Sarca, comuna Baltati, folosinta piscicultură;
* Acumularea Ezăreni, municipiul Iași, Statiunea de cercetare dezvoltare Horpaz - folosință piscicultură. Treapta de restrictii se va aplica atunci cind beneficiarul solicita apa bruta.

Situatia secarii fântânilor in localitatile care nu dispun de sisteme centralizate de alimentare cu apa, în jud. Botosani, Iasi, Vaslui, Galati – 316 localități.

* **In judetul Botosani** se menține Treapta III de restrictii:
* Acumularea Cal Alb, localitatea Hudești, comuna Hudești, folosinta piscicultură. Treapta de restrictii se aplica cand beneficiarul solicita apa bruta.
* Acumularea Cal Alb, localitatea Hudesti, folosință irigații, sistemul de irigații Movileni-Havarna. Treapta de restrictii se aplica cand beneficiarul solicita apa bruta.
* **In județul Vaslui** se menține Treapta III de restricții :
* Acumularea Solești, folosinta alimentarea cu apă pentru Municipiul Vaslui, localitățile Lipovat, Corbu, Muntenii de Jos, Bacaoani, Secuia. Precizăm că există surse alternative de alimentare cu apă priza Rediu și Acumularea Puscasi care asigură necesarul de apă conform abonamentului de utilizare/exploatare a resurselor de apă.
* Acumularea Mânjești, localitatea Mânjești, comuna Muntenii de Sus, pentru folosința Irigații.

**Administratia Bazinala de Apa Olt:**

In județul Brașov, se menține aplicarea Treptei I pentru folosinta alimentare cu apă a populație din acumularea Dopca pentru comuna Racoș, satele Racoș și Mateiaș, și comuna Hoghiz, satele Bogata și Dopca.

La acumularea Săcele, pârâul Târlung se menține Treapta II de restricții pentru Operatorul Compania de Apă SA Brașov. Nu s-au impus restricţii de alimentare cu apă la populaţie în municipiul Brașov deoarece debitul necesar este suplimentat din sursa subterană (front de captare zona Hărman-Prejmer -ANIF).

**Administrația Bazinală de Apă Buzău-Ialomița :**

Pentru sectoarele fluviului Dunarea aferente ABA Buzau Ialomita: nu mai sunt restricţii. Ramân in faza de atentionare/avertizare folosintele care se alimenteaza cu apa din bratul Borcea (SC Meridian SRL, SC Condrag SA Calarasi, SC PREFAB SA Bucuresti, Nitramonia BC SRL (fost SC Chemgas Holding SRL), ANIF Ialomita-Calmatui - am. Terasa Calarasi, ANIF Ialomita-Calmatui - am. Terasa Jegalia, ANIF Ialomita-Calmatui - am. Pietroiu Stefan cel Mare, Ocol Silvic Fetesti, I.I. Suican Razvan, PF Iatan Adrieana, SC Agroiatin SRL Bordusani, O.U.A.I. Bordusani Balta Ialomitei, ANIF - SPE Bordusani km 28 - Borcea se Sus, ANIF RA UAT Ialomita Terasa Bordusani, ANIF RA UAT Ialomita Sistem Facaeni Vladeni, ANIF RA U.A.T. Ialomita Sistem Luciu-Giurgeni.

**- Administrația Bazinală de Apă Siret :**

La nivelul localitatilor din b.h. Siret, au fost luate masuri de restrictionare a consumului de apa, ca urmare a debitului insuficient la sursa (subterana) in 1 UAT cu sistem centralizat de alimentare cu apa: jud.Buzau -1 (Bazin Siret).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Dobrogea-Litoral -** datorita scaderii semnificative a nivelului, respectiv a debitului fluviului Dunarea pe sectoarele: 5.2 Br Macin, 3 Galati / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Brat Chilia, 1.2 Brat Sulina), precum si tendinta de scadere pentru urmatoarea perioada, SGA Tulcea a transmis incepand cu data de 25.10.2022 notificari la folosintele care se alimenteaza cu apa din fl. Dunare pe sectoarele mentionate, pentru a aplica prevederile Planului de restrictii si folosire a apei in perioadele deficitare pentru B.H. Dunare 2021-2025, faza de atentionare / avertizare:

- Sarme si Cabluri SA, CN ACN SA Agigea, RAJA SA Constanta, S.A.A.C. Daeni, S.C. Piscicola Macin (Am. Turcoaia), Comuna Smardan, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, Primaria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galati - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C.Alum SATulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin (Am Obretin1), SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina.

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

- în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

- SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

- SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

Direcția Comunicare